Kui oled investeeringu teinud, siis pead ootama raha tagasisaamiseks seda, kuni laenusaaja teeb igakuiseid makseid graafiku kohaselt. Iga kuu saad oodata osakest oma investeeringu põhiosast ja ka natuke intresse.
Kui tahad aga raha kätte saada enne maksegraafiku lõppemist, on see võimalik juhul, kui ühisrahastusplatvormil on saadaval järelturg. Järelturule saad oma investeeringu "maha müüa" ning mõni teine investor saab selle investeeringu sinult ära osta, seega saad oma raha varem kätte. Järelturu tehingutel on üldiselt aga ka teenustasu, seega tasub seda kasutada ainult juhul, kui sul on raha kättesaamine pakiline.